Държавен вестник, бр. 87, 2011 г., стр. 15

БРОЙ  87	
Д Ъ Р Ж А В Е Н  В Е С Т Н И К 	
СТР.  15  
(7) Специализираното звено започва неза­
бавно разследванията на безопасността след 
получаване на информация от лицата по чл. 6 
за настъпило морско произшествие или инци­
дент и във всички случаи не по-късно от два 
месеца след настъпването му.
Раздел IV
Задължение за известяване
Чл. 6. (1) Капитанът и корабособственикът 
и/или операторът на участващите в инцидента 
кораби незабавно изпращат до ръководителя на 
специализираното звено доклад за възникването 
на всяко произшествие и инцидент.
(2) Лицата по ал. 1 включват в доклада по 
ал. 1 информацията, посочена в приложение № 1.
(3) В случай че произшествието или ин­
цидентът е станал в териториалното море 
на Република България, Изпълнителна аген­
ция „Морска администрация“ и Държавно 
предприятие „Пристанищна инфраструктура“ 
предоставят наличната при тях информация 
за произшествието на ръководителя на специ­
ализираното звено.
Раздел V
Ръководство или участие в разследвания на 
безопасността
Чл. 7. (1) Всяко произшествие или инцидент 
е предмет само на едно разследване на без­
опасността, провеждано от една държава или 
една водеща разследването държава с участието 
на всички други значително заинтересовани 
държави.
(2) В случай на разследване на безопасността, 
което включва две или повече държави – член­
ки на ЕС, ръководителят на специализирано­
то звено участва в преговорите и подписва 
споразумение с разследващите органи на тези 
държави членки, в което се определят водещата 
разследването държава и процедурите, по които 
ще се извършва разследването.
(3) Независимо от разпоредбите на ал. 1 спе­
циализираното звено отговаря за разследването 
на безопасността при произшествия, попадащи 
в обхвата на тази наредба, и координацията 
между значително заинтересованите държави 
членки до момента, когато се споразумеят коя 
от тях да е водеща разследването държава.
(4) При подготовката на споразумението 
по ал. 2 следва да се отчита, че значително 
заинтересованите държави имат еднакви права 
и достъп до свидетели и доказателствен ма­
териал като държавите членки, провеждащи 
разследването на безопасността. В случай че 
специализираното звено по чл. 1, ал. 4 е во­
дещо разследването, задължително в доклада 
му се включва становището на значително 
заинтересованите държави.
(5) Паралелни разследвания на безопасността 
за едно и също произшествие или инцидент, 
засягащи друга държава – членка на ЕС, се 
провеждат в изключителни случаи, за което 
Република България уведомява Европейската 
комисия за основанията за провеждане на та­
кива паралелни разследвания.
(6) В случаите на провеждани паралелни 
разследвания на едно и също произшествие 
специализираното звено си сътрудничи със 
съответните органи на държавите – членки 
на ЕС, провеждащи паралелно разследване на 
същото произшествие, като обменя с тях всяка 
информация от значение, събрана в хода на 
съответните разследвания, с цел да се достигне 
до общи заключения.
(7) Когато в териториалното море или вът­
решните води на Република България възникне 
произшествие или инцидент и има засегнат 
„ро-ро“ ферибот или бързоходен пътнически 
плавателен съд, специализираното звено започва 
разследване на безопасността.
(8) Специализираното звено започва разслед­
ване на безопасността в случай на произшествие 
или инцидент извън териториалното море или 
вътрешните води на Република България, когато 
има засегнат „ро-ро“ ферибот или бързоходен 
пътнически плавателен съд и последното прис­
танище на пребиваване е било на територията 
на Република България.
(9) В случаите по ал. 7 и 8 специализираното 
звено носи отговорност за провеждане на раз­
следването на безопасността и за координаци­
ята със значително заинтересованите държави, 
докато се постигне споразумение коя от тях да 
е водеща разследването държава.
Раздел VI
Разследващи органи
Чл. 8. (1) Специализираното звено се 
състои от ръководител на специализираното 
звено – държавен инспектор, и инспектори по 
разследване на произшествия в морските прос­
транства, имащи необходимите правомощия, 
квалификация и компетентност по въпроси, 
отнасящи се до произшествия и инциденти, 
както и да притежават опит в областта на 
корабоплаването.
(2) В случаите на необходимост специализи­
раното звено може да привлича допълнително 
и външни експерти.
(3) Специализираното звено събира и анали­
зира данни, свързани с морската безопасност, 
с цел превенция.
(4) Инспекторите от специализираното звено 
имат достъп до всяка информация от значение 
за провежданото разследване и имат правото:
1. на свободен достъп до всяка зона или 
местопроизшествие, както и до всеки кораб, 
аварирал плавателен съд или конструкция, в 
това число товар, оборудване или други останки;